CELEX: C2004/300/15
Language: da
Date: 2004-12-04 00:00:00
Title: Domstolens dom (Anden Afdeling) af 7. oktober 2004 i sag C-247/02, Sintesi SpA mod Autorità per la Vigilanza sui Lavori Pubblici (anmodning om præjudiciel afgørelse fra Tribunale amministrativo regionale per la Lombardia) (Direktiv 93/37/EØF — offentlige bygge- og anlægskontrakter — tildeling af kontrakter — ordregivende myndigheds ret til at vælge mellem kriteriet laveste pris og kriteriet det økonomisk mest fordelagtige bud)

4.12.2004   
            
            
               DA
            
            
               Den Europæiske Unions Tidende
            
            
               C 300/8
            
         
      DOMSTOLENS DOM
   
   (Anden Afdeling)
   af 7. oktober 2004
   i sag C-247/02, Sintesi SpA mod Autorità per la Vigilanza sui Lavori Pubblici (anmodning om præjudiciel afgørelse fra Tribunale amministrativo regionale per la Lombardia) (1)
   
   (Direktiv 93/37/EØF - offentlige bygge- og anlægskontrakter - tildeling af kontrakter - ordregivende myndigheds ret til at vælge mellem kriteriet laveste pris og kriteriet det økonomisk mest fordelagtige bud)
   (2004/C 300/15)
   Processprog: italiensk
   I sag C-247/02, angående en anmodning, om præjudiciel afgørelse fra Tribunale amministrativo regionale per la Lombardia i medfør af artikel 234 EF, indgivet til Domstolen den 8. juli 2002, i den for nævnte ret verserende sag, Sintesi SpA mod Autorità per la Vigilanza sui Lavori Pubblici, procesdeltager: Inggg. Provera e Carrassi SpA, har Domstolen (Anden Afdeling), sammensat af afdelingsformanden, C.W.A. Timmermans, og dommerne J.-P. Puissochet, R. Schintgen (refererende dommer), F. Macken og N. Colneric; generaladvokat: C. Stix-Hackl; justitssekretær: ekspeditionssekretær Múgica Azarmendi, den 7. oktober 2004 afsagt dom, hvis konklusion lyder således:
   Artikel 30, stk. 1, i Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter skal fortolkes således, at bestemmelsen er til hinder for en national lovgivning, der med henblik på tildeling af offentlige bygge- og anlægskontrakter ved afslutningen af et offentligt eller begrænset udbud indeholder et abstrakt og generelt krav om, at den ordregivende myndighed kun anvender kriteriet om den laveste pris.
   
      (1)  EFT C 202 af 24.8.2002.